**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՍԱՀՄԱՆԱԴՐԱԿԱՆ ՕՐԵՆՔԸ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԴԱՏԱԿԱՆ ՕՐԵՆՍԳԻՐՔ» ՍԱՀՄԱՆԱԴՐԱԿԱՆ ՕՐԵՆՔՈՒՄ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆ  ԿԱՏԱՐԵԼՈՒ ՄԱՍԻՆ**

**Հոդված 1.** «Հայաստանի Հանրապետության դատական օրենսգիրք» 2018 թվականի փետրվարի 7-ի ՀՕ-95-Ն սահմանադրական օրենքի (այսուհետ՝ Օրենք) 69-րդ հոդվածը լրացնել հետևյալ բովանդակությամբ 15.1-ին և 17-րդ կետերով.

«15.1) «Կոռուպցիայի կանխարգելման հանձնաժողովի մասին» օրենքով նախատեսված կարգով և սույն օրենսգրքով նախատեսված ժամկետում ներկայացնել բարեվարքության վերաբերյալ հարցաթերթիկ.

17) «Կոռուպցիայի կանխարգելման հանձնաժողովի մասին» օրենքով նախատեսված դեպքերում և կարգով Կոռուպցիայի կանխարգելման հանձնաժողով ներկայացնել բարեվարքության վերաբերյալ ուսումնասիրություն իրականացնելու համար անհրաժեշտ պատշաճ նյութեր և պարզաբանումներ:»:

**Հոդված 2.** Օրենսգիրքը լրացնել հետևյալ բովանդակությամբ 73.1-ին հոդվածով.

«**Հոդված 73.1. Դատավորի բարեվարքության վերաբերյալ ընթացիկ ուսումնասիրությունը**

1. Դատավորի բարեվարքության վերաբերյալ ընթացիկ ուսումնասիրությունն իրականացվում է «Կոռուպցիայի կանխարգելման հանձնաժողովի մասին» օրենքով սահմանված կարգով յուրաքանչյուր չորս տարին մեկ անգամ:
2. Բարեվարքության վերաբերյալ հարցաթերթիկը «Կոռուպցիայի կանխարգելման հանձնաժողովի մասին» օրենքով սահմանված կարգով Կոռուպցիայի կանխարգելման հանձնաժողով է ներկայացվում նախորդ բարեվարքության վերաբերյալ հարցաթերթիկը, այդ թվում՝ դատավորների թեկնածուների հավակնորդների ցուցակում կամ առաջխաղացման ենթակա դատավորների ցուցակում ընդգրկվելիս ներկայացված բարեվարքության վերաբերյալ հարցաթերթիկը, ներկայացնելու օրացուցային տարվան հաջորդող չորրորդ տարվա հուվարի 1-ից մարտի 1-ը ներառյալ:
3. Կոռուպցիայի կանխարգելման հանձնաժողովը բարեվարքության վերաբերյալ հարցաթերթիկը ներկայացնելուց հետո՝ եռամսյա ժամկետում էթիկայի և կարգապահական հարցերի հանձնաժողով է ներկայացնում խորհրդատվական եզրակացություն:»:

**Հոդված 3.** Օրենսգրքի 145-րդ հոդվածի 1.1-ին մասում «15-րդ և 16-րդ» բառերը փոխարինել «15-17-րդ» բառերով:

**Հոդված 4.** Օրենսգրքի 146-րդ հոդվածը լրացնել հետևյալ բովանդակությամբ 1.1-ին մասով.

«1.1. Էթիկայի և կարգապահական հարցերի հանձնաժողովի կողմից կարգապահական վարույթ հարուցելու առիթ է նաև սույն օրենսգրքի 73.1-րդ հոդվածի 3-րդ մասով նախատեսված խորհրդատվական եզրակացության ուսումնասիրության արդյունքում առերևույթ կարգապահական խախտման հատկանիշներ պարունակող արարքի հայտնաբերումը:»:

**Հոդված 5.** Սույն օրենքն ուժի մեջ է մտնում բարեվարքության ընթացիկ ոսումնասիրության շրջանակներում դատավորների, դատախազների և քննիչների կողմից բարեվարքության վերաբերյալ հարցաթերթիկի ներկայացման կարգը, բարեվարքության ընթացիկ ուսումնասիրության հարցաթերթիկի ձևանմուշը, լրացման կարգը, հարցաթերթիկում ներառվող տվյալների մանրամասները Կոռուպցիայի կանխարգելման հանձնաժողովի կողմից սահմանելուց հետո՝ տասնօրյա ժամկետում:

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**Օ Ր Ե Ն Ք Ը**

**«ԿՈՌՈՒՊՑԻԱՅԻ ԿԱՆԽԱՐԳԵԼՄԱՆ ՀԱՆՁՆԱԺՈՂՈՎԻ ՄԱՍԻՆ» ՕՐԵՆՔՈՒՄ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.**«Կոռուպցիայի կանխարգելման հանձնաժողովի մասին» 2017 թվականի հունիսի 9-ի ՀՕ-96-Ն օրենքի (այսուհետ՝ Օրենք) 23-րդ հոդվածի 1-ին մասը լրացնել հետևյալ բովանդակությամբ 7.1-ին կետով․

«7.1) Օրենքով նախատեսված դեպքերում և կարգով բարեվարքության վերաբերյալ ընթացիկ ուսումնասիրություն իրականացնելը և բարեվարքության վերաբերյալ խորհրդատվական եզրակացություններ ներկայացնելը, որոնք ենթակա չեն հրապարակման.»:

**Հոդված 2.** Օրենքի 24-րդ հոդվածի 1-ին մասը լրացնել հետևյալ բովանդակությամբ 21.1-ին կետով․

«21.1) Օրենքով սահմանված դեպքերում և կարգով իրականացնում է դատավորների, դատախազների և քննիչների բարեվարքության վերաբերյալ ընթացիկ ուսումնասիրություն և ներկայացնում բարեվարքության վերաբերյալ խորհրդատվական եզրակացություններ, որոնք ենթակա չեն հրապարակման»:

**Հոդված 3.** Օրենքի 26.1-ին հոդվածում՝

1. 2-րդ մասում՝

ա. 1-ին կետում «գույքի և եկամուտի վերաբերյալ ամփոփ տեղեկատվություն» բառերը փոխարինել «գույքի և եկամուտի վերաբերյալ «Հանրային ծառայության մասին» օրենքի 40-րդ և 41-րդ հոդվածներով նախատեսված ամփոփ տեղեկատվություն» բառերով.

բ. 2-րդ կետը շարադրել հետևյալ խմբագրությամբ.

«2) թեկնածուի և «Հանրային ծառայության մասին» օրենքի իմաստով նրա ընտանիքի անդամների կենսագրական տվյալները, այդ թվում՝ կրթության, աշխատանքային գործունեության վերաբերյալ տեղեկություններ, ինչպես նաև վերջին հինգ տարում կուսակցական պատկանելության վերաբերյալ տեղեկություններ.».

գ. 3-րդ կետի «ենթարկված լինելու» բառերից հետո լրացնել «, ինչպես նաև անձի մասնակցությամբ քննվող կամ քննված քաղաքացիական գործերի առկայության» բառերը.

1. 4-րդ մասը շարադրել հետևյալ խմբագրությամբ.

«4. Բարեվարքության վերաբերյալ հարցաթերթիկի ձևանմուշը, լրացման կարգը, հարցաթերթիկում ներառվող տվյալների մանրամասները, ինչպես նաև բարեվարքության ուսումնասիրության մեթոդաբանությունը սահմանում է Հանձնաժողովը։».

1. 5-րդ մասում՝

ա. 2-րդ կետը շարադրել հետևյալ խմբագրությամբ.

«2) անձի կողմից նախկինում քրեական, վարչական կամ կարգապահական պատասխանատվության ենթարկված լինելու, այդ թվում՝ կոռուպցիոն գործարքներում ներգրավվածության, նրա կողմից վարքագծի կանոնների պահպանման, շահերի բախման, անհամատեղելիության պահանջների և այլ սահմանափակումների խախտում կատարած լինելու հանգամանքների, անձի մասնակցությամբ քննվող կամ քննված քաղաքացիական գործերի ուսումնասիրություն, այդ թվում՝ հայտարարագրում ներկայացված տվյալների ստուգման միջոցով.».

բ. 4-րդ կետում՝ «անձի» բառը փոխարինել «անձի և «Հանրային ծառայության մասին» օրենքի իմաստով նրա ընտանիքի անդամների» բառերով.

4) 7-րդ մասում «հարելու հնարավորության» բառերից հետո լրացնել «, գույքի փաստացի տիրապետման, անձի հետ փաստացի համատեղ բնակության, ինչպես նաև երրորդ անձին սեփականության իրավունքով պատկանող գույքը հայտարարատուի անունից, օգտին կամ հաշվին ձեռք բերելու կամ հայտարարատուի կողմից այդ գույքից փաստացի օգուտ ստանալու կամ այդ գույքը տնօրինելու փաստերի» բառերը:

**Հոդված 4.** Օրենքը լրացնել հետևյալ բովանդակությամբ 26.2-րդ հոդվածով․

**«Հոդված 26.2 Բարեվարքության վերաբերյալ ընթացիկ ուսումնասիրությունը**

1. Հանձնաժողովը օրենքով սահմանված դեպքերում և կարգով իրականացնում է դատավորների, դատախազների և քննիչների բարեվարքության վերաբերյալ ընթացիկ ուսումնասիրություն։
2. Հանձնաժողովը սահմանում է բարեվարքության վերաբերյալ ընթացիկ ուսումնասիրության շրջանակներում դատավորների, դատախազների և քննիչների կողմից բարեվարքության վերաբերյալ հարցաթերթիկի ներկայացման կարգը, բարեվարքության ընթացիկ ուսումնասիրության հարցաթերթիկի ձևանմուշը, լրացման կարգը, հարցաթերթիկում ներառվող տվյալների մանրամասները։
3. Բարեվարքության վերաբերյալ ընթացիկ ուսումնասիրությունը իրականացվում է սույն օրենքի 26.1-րդ հոդվածով սահմանված կարգով և պայմաններով՝ սույն հոդվածով սահմանված առանձնահատկությունների հաշվառմամբ։
4. Բարեվարքության վերաբերյալ ընթացիկ ուսումնասիրության հարցաթերթիկը պարունակում է նաև «Հանրային ծառայության մասին» օրենքի 42-րդ հոդվածով սահմանված տեղեկատվությունը։
5. Բարեվարքության վերաբերյալ ընթացիկ ուսումնասիրությունը ներառում է նաև դատավորների, դատախազների և քննիչների կողմից «Հանրային ծառայության մասին» օրենքի 29-33-րդ հոդվածներով սահմանված պահանջների խախտում կատարած լինելու հանգամանքների ստուգումը։
6. Բարեվարքության ընթացիկ ուսումնասիրության հարցաթերթիկը Հանձնաժողովին է ներկայացվում էլեկտրոնային եղանակով:»

**Հոդված 5. Եզրափակիչ մասն և անցումային դրույթներ**

1. Սույն օրենքն ուժի մեջ է մտնում պաշտոնական հրապարակման օրվան հաջորդող տասներորդ օրը:
2. Դատավորների, դատախազների և քննիչների բարեվարքության առաջին ուսումնասիրությունն իրականացվում է սույն օրենքով սահմանված կարգով՝ հաշվի առնելով սույն հոդվածով սահմանված առանձնահատկությունները:
3. Դատավորների համար, որոնք դատավորների թեկնածուների հավակնորդների ցուցակում կամ առաջխաղացման ենթակա դատավորների ցուցակում ընդգրկվելիս անցել են բարեվարքության ուսումնասիրություն, ինչպես նաև այն դատավորների համար, որոնք բարեվարքության ուսումնասիրություն անցել են «Հայաստանի Հանրապետության դատական օրենսգիրք» սահմանադրական օրենքում լրացումներ և փոփոխություններ կատարելու մասին» 2021 թվականի ապրիլի 14-ի ՀՕ-331-Ն օրենքի 19-րդ հոդվածով սահմանված կարգով, Կոռուպցիայի կանխարգելման հանձնաժողով բարեվարքության հարցաթերթիկը ներկայացնելու «Հայաստանի Հանրապետության դատական օրենսգիրք» սահմանադրական օրենքով սահմանված չորս տարվա ժամկետի հաշվարկը սկսվում է դատավորների թեկնածուների հավակնորդների ցուցակում կամ առաջխաղացման ենթակա դատավորների ցուցակում կամ հակակոռուպցիոն դատարանի դատավորների թեկնածուների ցուցակում ընդգրկվելու օրացուցային տարվան հաջորդ տարվանից:
4. Եթե դատավորի կողմից պաշտոնը ստանձնելու պահին դատավորների թեկնածուների հավակնորդների ցուցակում կամ առաջխաղացման ենթակա դատավորների ցուցակում ընդգրկվելու համար բարեվարքության վերաբերյալ հարցաթերթիկ ներկայացնելու օրացուցային տարվանից անցել է չորս տարի, ապա բարեվարքության վերաբերյալ հարցաթերթիկը Կոռուպցիայի կանխարգելման հանձնաժողով ներկայացվում է պաշտոնը ստանձնելուց հետո՝ եռամսյա ժամկետում:
5. Սույն հոդվածի 3-4-րդ մասերով չնախատեսված դատավորները սույն օրենքն ուժի մեջ մտնելուց հետո՝ եռամսյա ժամկետում Կոռուպցիայի կանխարգելման հանձնաժողով են ներկայացնում բարեվարքության վերաբերյալ հարցաթերթիկ:
6. Սույն հոդվածով դատավորների վերաբերյալ բարեվարքության առաջին ուսումնասիրությունը Կոռուպցիայի կանխարգելման հանձնաժողովն իրականացվում է «Հայաստանի Հանրապետության դատական օրենսգիրք» սահմանադրական օրենքով սահմանված ժամկետում:
7. Հակակոռուպցիոն կոմիտեի ինքնավար պաշտոն զբաղեցնող անձանց համար, ովքեր Հակակոռուպցիոն կոմիտեի ինքնավար պաշտոնների թեկնածուների ցուցակում կամ Հակակոռուպցիոն կոմիտեի ինքնավար պաշտոնների առաջխաղացման ցուցակում ընդգրկվելիս անցել են բարեվարքության ուսումնասիրություն, Կոռուպցիայի կանխարգելման հանձնաժողով բարեվարքության հարցաթերթիկը ներկայացնելու «Հակակոռուպցիոն կոմիտեի մաիսն» օրենքով սահմանված երեք տարվա ժամկետի հաշվարկը սկսվում է Հակակոռուպցոին կոմիտեի ինքնավար պաշտոն զբաղեցնող անձանց թեկնածուների ցուցակում կամ Հակակոռուպցիոն կոմիտեի ինքնավար պաշտոնների առաջխաղացման ցուցակում ընդգրկվելու օրացուցային տարվան հաջորդ տարվանից:
8. Եթե Հակակոռուպցիոն կոմիտեի ինքնավար պաշտոն զբաղեցնող անձի կողմից պաշտոնը ստանձնելու պահին Հակակոռուպցիոն կոմիտեի ինքնավար պաշտոնների թեկնածուների ցուցակում կամ Հակակոռուպցիոն կոմիտեի ինքնավար պաշտոնների առաջխաղացման ցուցակում ընդգրկվելու համար բարեվարքության վերաբերյալ հարցաթերթիկ ներկայացնելու օրացուցային տարվանից անցել է երեք տարի, ապա բարեվարքության վերաբերյալ հարցաթերթիկը Կոռուպցիայի կանխարգելման հանձնաժողով ներկայացվում է պաշտոնը ստանձնելուց հետո՝ եռամսյա ժամկետում:
9. Քննչական կոմիտեում ինքնավար պաշտոն զբաղեցնող անձանց համար առաջին անգամ բարեվարքության վերաբերյալ ընթացիկ ուսումնասիրությունն իրականացվում է մինչև 2025 թվականի առաջին կիսամյակը, ընդ որում՝ մինչև 2023 թվականի դեկտեմբերի 31-ն իրականացվում է քննչական կոմիտեում ինքնավար պաշտոն զբաղեցնող անձանց հինգ տոկոսի բարեվարքության վերաբերյալ ընթացիկ ուսումնասիրություն, իսկ 2024 թվականի հունվարի 1-ից մինչև դեկտեմբերի 31-ն իրականացվում է քննչական կոմիտեի ինքնավար պաշտոն զբաղեցնող անձանց առնվազն 25 տոկոսի բարեվարքության վերաբերյալ ընթացիկ ուսումնասիրություն:
10. Դատախազների համար, որոնք դատախազների թեկնածությունների ցուցակում կամ դատախազների ծառայողական առաջխաղացման ցուցակում ընդգրկվելիս անցել են բարեվարքության ուսումնասիրություն, Կոռուպցիայի կանխարգելման հանձնաժողով բարեվարքության հարցաթերթիկը ներկայացնելու «Դատախազության մասին» օրենքով սահմանված երեք տարվա ժամկետի հաշվարկը սկսվում է դատախազների թեկնածությունների ցուցակում կամ դատախազների ծառայողական առաջխաղացման ցուցակում ընդգրկվելու օրացուցային տարվան հաջորդ տարվանից:
11. Եթե դատախազի կողմից պաշտոնը ստանձնելու պահին դատախազների թեկնածությունների ցուցակում կամ դատախազների ծառայողական առաջխաղացման ցուցակում ընդգրկվելու համար բարեվարքության վերաբերյալ հարցաթերթիկ ներկայացնելու օրացուցային տարվանից անցել է չորս տարի, ապա բարեվարքության վերաբերյալ հարցաթերթիկը Կոռուպցիայի կանխարգելման հանձնաժողով ներկայացվում է պաշտոնը ստանձնելուց հետո՝ եռամսյա ժամկետում:
12. Սույն հոդվածի 10-11-րդ մասերով չնախատեսված դատախազները սույն օրենքն ուժի մեջ մտնելուց հետո՝ եռամսյա ժամկետում Կոռուպցիայի կանխարգելման հանձնաժողով են ներկայացնում բարեվարքության վերաբերյալ հարցաթերթիկ:
13. Դատախազների համար առաջին անգամ բարեվարքության վերաբերյալ ընթացիկ ուսումնասիրությունն իրականացվում է մինչև 2024 թվականի երկրորդ կիսամյակը, ընդ որում՝ մինչև 2023 թվականի դեկտեմբերի 31-ն իրականացվում է դատախազների տաս տոկոսի բարեվարքության վերաբերյալ ընթացիկ ուսումնասիրություն, իսկ 2024 թվականի հունվարի 1-ից մինչև դեկտեմբերի 31-ն իրականացվում է դատախազների մյուս հատվածի բարեվարքության վերաբերյալ ընթացիկ ուսումնասիրությունը:
14. Սույն օրենքի 3-րդ և 4-րդ հոդվածներով սահմանված ենթաօրենսդրական նորմատիվ իրավական ակտերը պետք է ընդունվեն սույն օրենքն ուժի մեջ մտնելուց հետո՝ երկամսյա ժամկետում:
15. Սույն օրենքն ուժի մեջ մտնելուց հետո՝ երկամսյա ժամկետում, Կոռուպցիայի կանխարգելման հանձնաժողովի բարեվարքության ուսումնասիրության համար պատասխանատու ստորաբաժանումը համալրվում է անհրաժեշտ քանակի աշխատակիցներով:

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**«ՔՆՆՉԱԿԱՆ ԿՈՄԻՏԵԻ ՄԱՍԻՆ» ՕՐԵՆՔՈՒՄ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** «Հայաստանի Հանրապետության քննչական կոմիտեի մասին» 2014 թվականի մայիսի 19-ի ՀՕ-25-Ն օրենքի (այսուհետ՝ Օրենք)18-րդ հոդվածում`

1) 3-րդ մասում համալրման ենթակա տեղերի քանակը բառերից հետո լրացնել  և կցելով բարեվարքության վերաբերյալ հարցաթերթիկի ձևանմուշը բառերը:

2) 4-րդ մասը լրացնել հետևյալ բովանդակությամբ նոր` 6-րդ կետով.

«6) բարեվարքության վերաբերյալ լրացված հարցաթերթիկ::

3) 7-րդ մասը շարադրել հետևյալ խմբագրությամբ.

7. Հայտատուները հանձնում են գրավոր քննություն, որից դրական գնահատական ստանալուց հետո՝ մեկօրյա ժամկետում Որակավորման հանձնաժողովը հայտատուի կողմից լրացված բարեվարքության վերաբերյալ հարցաթերթիկը ներկայացնում է Կոռուպցիայի կանխարգելման հանձնաժողով՝ մեկամսյա ժամկետում խորհրդատվական եզրակացություն ստանալու նպատակով::

4) Լրացնել հետևյալ բովանդակությամբ 7.1-ին և 7.2-րդ մասերով.

7.1 Կոռուպցիայի կանխարգելման հանձնաժողովի կողմից խորհրդատվական եզրակացությունը ստանալուց հետո՝ քսանօրյա ժամկետում, անցկացվում է բանավոր քննություն: Բանավոր քննության ընթացքում մասնակցին կարող են նաև հարցադրումներ արվել Կոռուպցիայի կանխարգելման հանձնաժողովի ներկայացրած բարեվարքության վերաբերյալ խորհրդատվական եզրակացության տվյալների վերաբերյալ:

7.2 Գրավոր և բանավոր քննություններից դրական գնահատական ստացած անձինք լրացնում են հարցաթերթիկ:

Քննություններից դրական գնահատական և հարցաթերթիկը լրացնելուց հետո դրական եզրակացություն ստացած հայտատուներն ընդգրկվում են քննչական կոմիտեում ինքնավար պաշտոն զբաղեցնող անձանց թեկնածությունների ցուցակում` որակավորման հանձնաժողովի որոշմամբ:

Գրավոր և բանավոր քննությունների անցկացման կարգը, հարցաթերթիկում ներառվող հարցերի շրջանակը և լրացման կարգը սահմանում է քննչական կոմիտեի նախագահը::

**Հոդված 2** Օրենքի 19-րդ հոդվածի 1-ին մասում.

1) 2-րդ կետում  բնութագիր բառից հետո : կետադրական նշանը փոխարինել . կետադրական նշանով, իսկ Քննչական կոմիտեում ինքնավար պաշտոն զբաղեցնող անձն ընդգրկվում է ծառայողական առաջխաղացման ցուցակում որակավորման հանձնաժողովի դրական եզրակացության դեպքում. նախադասությունը հանել:

2) Լրացնել հետևյալ բովանդակությամբ 2.1-ին կետով.

2.1 Որակավորման հանձնաժողովը քննչական կոմիտեի նախագահի կամ նրա տեղակալի տված համապատասխան ծառայողական բնութագիրն ստանալուց հետո՝ մեկշաբաթյա ժամկետում, քննչական կոմիտեում ինքնավար պաշտոն զբաղեցնող անձից պահանջում և ստանում է բարեվարքության վերաբերյալ լրացված հարցաթերթիկը: Որակավորման հանձնաժողովը բարեվարքության վերաբերյալ հարցաթերթիկն ստանալուց հետո՝ մեկօրյա ժամկետում, այն ներկայացնում է Կոռուպցիայի կանխարգելման հանձնաժողով մեկամսյա ժամկետում խորհրդատվական եզրակացություն ստանալու նպատակով։ Որակավորման հանձնաժողովը Կոռուպցիայի կանխարգելման հանձնաժողովի կողմից խորհրդատվական եզրակացությունը ստանալուց հետո տալիս է համապատասխան եզրակացություն: Քննչական կոմիտեում ինքնավար պաշտոն զբաղեցնող անձն ընդգրկվում է ծառայողական առաջխաղացման ցուցակում որակավորման հանձնաժողովի դրական եզրակացության դեպքում:

3) 3-րդ կետը լրացնել հետևյալ բովանդակությամբ՝ նոր նախադասությամբ.

Սույն դեպքում բարեվարքության ուսումնասիրություն չի իրականացվում::

**Հոդված 3** Օրենքի 20-րդ հոդվածը լրացնել նոր 4.1-ին և 4.2-րդ մասերով՝

4.1 Հայաստանի Հանրապետության վարչապետի կողմից քննչական կոմիտեի նախագահի թեկնածուին Կառավարությանը ներկայացնելուն, իսկ քննչական կոմիտեի նախագահի տեղակալների թեկնածուներին, քննչական կոմիտեի նախագահի կողմից վարչապետին ներկայացնելուն հետ մեկտեղ ներկայացվում է նաև թեկնածուների կողմից լրացված բարեվարքության վերաբերյալ հարցաթերթիկը:

4.2 Հայաստանի Հանրապետության վարչապետի կողմից քննչական կոմիտեի նախագահի թեկնածուին Կառավարությանը ներկայացնելուց հետո, իսկ քննչական կոմիտեի նախագահի տեղակալների թեկնածուներին, քննչական կոմիտեի նախագահի կողմից վարչապետին ներկայացնելուց հետո՝ եռօրյա ժամկետում, Վարչապետի աշխատակազմը թեկնածուների կողմից լրացված բարեվարքության վերաբերյալ հարցաթերթիկը ներկայացնում է Կոռուպցիայի կանխարգելման հանձնաժողով՝ մեկամսյա ժամկետում խորհրդատվական եզրակացություն ստանալու նպատակով:

**Հոդված 4** Օրենքի 27-րդ հոդվածի 1-ին մասը լրացնել հետևյալ բովանդակությամբ 8-րդ և 9-րդ կետերով․

«8) Կոռուպցիայի կանխարգելման հանձնաժողովի մասին» օրենքով նախատեսված կարգով սույն օրենսգրքով նախատեսված ժամկետում ներկայացնել բարեվարքության վերաբերյալ հարցաթերթիկ.

9) «Կոռուպցիայի կանխարգելման հանձնաժողովի մասին» օրենքով նախատեսված դեպքերում և կարգով Կոռուպցիայի կանխարգելման հանձնաժողով ներկայացնել բարեվարքության վերաբերյալ ուսումնասիրություն իրականացնելու համար անհրաժեշտ պատշաճ նյութեր և պարզաբանումներ::

**Հոդված 5** Օրենքը լրացնել հետևյալ բովանդակությամբ 31.1-ին հոդվածով

**«Հոդված 31.1 Քննչական կոմիտեում ինքնավար պաշտոն զբաղեցնող անձի բարեվարքության վերաբերյալ ընթացիկ ուսումնասիրությունը**

1. Քննչական կոմիտեում ինքնավար պաշտոն զբաղեցնող անձի բարեվարքության վերաբերյալ ընթացիկ ուսումնասիրությունն իրականացվում է «Կոռուպցիայի կանխարգելման հանձնաժողովի մասին» օրենքով սահմանված կարգով յուրաքանչյուր երեք տարին մեկ անգամ:

1. Բարեվարքության վերաբերյալ հարցաթերթիկը «Կոռուպցիայի կանխարգելման հանձնաժողովի մասին» օրենքով սահմանված կարգով Կոռուպցիայի կանխարգելման հանձնաժողով է ներկայացվում նախորդ բարեվարքության վերաբերյալ հարցաթերթիկը, այդ թվում՝ քննչական կոմիտեում ինքնավար պաշտոն զբաղեցնող անձանց թեկնածությունների ցուցակում կամ քննչական կոմիտեում ինքնավար պաշտոն զբաղեցնող անձանց ծառայողական առաջխաղացման ցուցակներում ընդգրկվելիս ներկայացված բարեվարքության վերաբերյալ հարցաթերթիկը, ներկայացնելու օրացուցային տարվան հաջորդող երրորդ տարվա հուվարի 1-ից մարտի 1-ը ներառյալ:
2. Կոռուպցիայի կանխարգելման հանձնաժողովը բարեվարքության վերաբերյալ հարցաթերթիկը ներկայացնելուց հետո՝ եռամսյա ժամկետում քննչական կոմիտե է ներկայացնում խորհրդատվական եզրակացություն։
3. Քննչական կոմիտեի նախագահը կարգապահապահական խախտման փաստի առկայության դեպքում ծառայողական քննություն անցկացնելու վերաբերյալ միջնորդությամբ դիմում է Կարգապահական հանձնաժողով՝ Կոռուպցիայի կանխարգելման հանձնաժողովի կողմից ներկայացված խորհրդատվական եզրակացությունը կցելով։
4. Քննչական կոմիտեի նախագահի և նրա տեղակալների վերաբերյալ Կոռուպցիայի կանխարգելման հանձնաժողովի խորհրդատվական եզրակացությունները փոխանցվում են Կարգապահական հանձնաժողով։
5. Կարգապահական խախտման փաստի առթիվ Կարգապահական հանձնաժողովի որոշմամբ հարուցվում է ծառայողական քննություն:»:

**Հոդված 6.** Սույն օրենքն ուժի մեջ է մտնում բարեվարքության ընթացիկ ոսումնասիրության շրջանակներում դատավորների, դատախազների և քննիչների կողմից բարեվարքության վերաբերյալ հարցաթերթիկի ներկայացման կարգը, բարեվարքության ընթացիկ ուսումնասիրության հարցաթերթիկի ձևանմուշը, լրացման կարգը, հարցաթերթիկում ներառվող տվյալների մանրամասները Կոռուպցիայի կանխարգելման հանձնաժողովի կողմից սահմանելուց հետո՝ տասնօրյա ժամկետում:

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**«ՀԱԿԱԿՈՌՈՒՊՑԻՈՆ ԿՈՄԻՏԵԻ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ**

**Հոդված 1.** «Հակակոռուպցիոն կոմիտեի մասին» 2021 թվականի մարտի 24-ի ՀՕ-147-Ն օրենքի 29-րդ հոդվածի 1-ին մասը լրացնել հետևյալ բովանդակությամբ 10-րդ և 11-րդ կետերով.

10) Կոռուպցիայի կանխարգելման հանձնաժողովի մասին» օրենքով նախատեսված կարգով սույն օրենսգրքով նախատեսված ժամկետում ներկայացնել բարեվարքության վերաբերյալ հարցաթերթիկ.

11) «Կոռուպցիայի կանխարգելման հանձնաժողովի մասին» օրենքով նախատեսված դեպքերում և կարգով Կոռուպցիայի կանխարգելման հանձնաժողով ներկայացնել բարեվարքության վերաբերյալ ուսումնասիրություն իրականացնելու համար անհրաժեշտ պատշաճ նյութեր և պարզաբանումներ::

**Հոդված 2** Օրենքի 35-րդ հոդվածում

1) 15-րդ մասի 2-րդ կետը ուժը կորցրած ճանաչել․

2) Լրացնել հետևյալ բովանդակությամբ 15.1-ին, 15.2-րդ և 15.3-րդ մասերով

«15.1 Հանձնաժողովն ատեստավորման արդյունքներով ընդունում է նաև որոշում, որով Հակակոռուպցիոն կոմիտեի ծառայողը համապատասխանում է զբաղեցրած պաշտոնին և հակակոռուպցիոն կոմիտեի ծառայողների առաջխաղացման ցուցակում ընդգրկելու նպատակով Հակակոռուպցիոն կոմիտեի ծառայողից պահանջում է մեկշաբաթյա ժամկետում ներկայացնել բարեվարքության վեաբերյալ լրացված հարցաթերթիկ։

15.2 Հանձնաժողովը բարեվարքության վերաբերյալ լրացված հարցաթերթիկը մեկօրյա ժամկետում ներկայացնում է Կոռուպցիայի կանխարգելման հանձնաժողով՝ մեկամսյա ժամկետում խորհրդատվական եզրակացություն ստանալու նպատակով։

15.3 Կոռուպցիայի կանխարգելման հանձնաժողովի խորհրդատվական եզրակացությունն ստանալուց հետո՝ Հանձնաժողովի կողմից համապատասխան որոշումը կայացնելուց երեք օր առաջ տրամադրում է Հանձնաժողովի անդամներին:»:

**Հոդված 3.** Օրենքը լրացնել հետևյալ բովանդակությամբ 35.1-ին հոդվածով.

**Հոդված 35.1 Հակակոռուպցիոն կոմիտեում ինքնավար պաշտոն զբաղեցնող անձի բարեվարքության վերաբերյալ ընթացիկ ուսումնասիրությունը**

1. Հակակոռուպցիոն կոմիտեի ինքնավար պաշտոն զբաղեցնող անձի բարեվարքության վերաբերյալ ընթացիկ ուսումնասիրությունն իրականացվում է «Կոռուպցիայի կանխարգելման հանձնաժողովի մասին» օրենքով սահմանված կարգով յուրաքանչյուր երեք տարին մեկ անգամ:

1. Բարեվարքության վերաբերյալ հարցաթերթիկը «Կոռուպցիայի կանխարգելման հանձնաժողովի մասին» օրենքով սահմանված կարգով Կոռուպցիայի կանխարգելման հանձնաժողով է ներկայացվում նախորդ բարեվարքության վերաբերյալ հարցաթերթիկը, այդ թվում՝ Հակակոռուպցիոն կոմիտեի ինքնավար պաշտոն զբաղեցնող անձի թեկնածուների ցուցակում կամ Հակակոռուպցիոն կոմիտեի ինքնավար պաշտոն զբաղեցնող անձի առաջխաղացման ցուցակում ընդգրկվելիս ներկայացված բարեվարքության վերաբերյալ հարցաթերթիկը, ներկայացնելու օրացուցային տարվան հաջորդող երրորդ տարվա հուվարի 1-ից մարտի 1-ը ներառյալ:
2. Կոռուպցիայի կանխարգելման հանձնաժողովը բարեվարքության վերաբերյալ հարցաթերթիկը ներկայացնելուց հետո՝ եռամսյա ժամկետում Հակակոռուպցիոն կոմիտե է ներկայացնում խորհրդատվական եզրակացություն։
3. Հակակոռուպցիոն կոմիտեի նախագահը կարգապահապահական խախտման փաստի առկայության դեպքում ծառայողական քննություն անցկացնելու վերաբերյալ միջնորդությամբ դիմում է Կարգապահական հանձնաժողով՝ Կոռուպցիայի կանխարգելման հանձնաժողովի կողմից ներկայացված խորհրդատվական եզրակացությունը կցելով։
4. Հակակոռուպցիոն կոմիտեի նախագահի և նրա տեղակալների վերաբերյալ Կոռուպցիայի կանխարգելման հանձնաժողովի խորհրդատվական եզրակացությունները փոխանցվում են Կարգապահական հանձնաժողով։
5. Կարգապահական խախտման փաստի առթիվ Կարգապահական հանձնաժողովի որոշմամբ հարուցվում է ծառայողական քննություն:»:

**Հոդված 4.** Սույն օրենքն ուժի մեջ է մտնում բարեվարքության ընթացիկ ոսումնասիրության շրջանակներում դատավորների, դատախազների և քննիչների կողմից բարեվարքության վերաբերյալ հարցաթերթիկի ներկայացման կարգը, բարեվարքության ընթացիկ ուսումնասիրության հարցաթերթիկի ձևանմուշը, լրացման կարգը, հարցաթերթիկում ներառվող տվյալների մանրամասները Կոռուպցիայի կանխարգելման հանձնաժողովի կողմից սահմանելուց հետո՝ տասնօրյա ժամկետում:

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**«ԴԱՏԱԽԱԶՈՒԹՅԱՆ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** «Դատախազության մասին» 2017 թվականի նոյեմբերի 17-ի ՀՕ-198-Ն օրենքի (այսուհետ՝ Օրենք) լրացնել հետևյալ բովանդակությամբ 50.1-ին հոդվածով.

**Հոդված 50.1 Դատախազի ընթացիկ բարեվարքության ստուգումը**

1. Դատախազի բարեվարքության վերաբերյալ ուսումնասիրությունն իրականացվում է «Կոռուպցիայի կանխարգելման հանձնաժողովի մասին» օրենքով սահմանված կարգով յուրաքանչյուր երեք տարին մեկ անգամ:

2. Բարեվարքության վերաբերյալ հարցաթերթիկը «Կոռուպցիայի կանխարգելման հանձնաժողովի մասին» օրենքով սահմանված կարգով Կոռուպցիայի կանխարգելման հանձնաժողով է ներկայացվում նախորդ բարեվարքության վերաբերյալ հարցաթերթիկը, այդ թվում՝ Դատախազներ թեկնածուների ցուցակում կամ դատախազների ծառայողական առաջխաղացման ցուցակում ընդգրկվելիս ներկայացված բարեվարքության վերաբերյալ հարցաթերթիկը, ներկայացնելու օրացուցային տարվան հաջորդող երրորդ տարվա հուվարի 1-ից մարտի 1-ը ներառյալ:

3.Կոռուպցիայի կանխարգելման հանձնաժողովը բարեվարքության վերաբերյալ հարցաթերթիկը ներկայացնելուց հետո՝ եռամսյա ժամկետում Դատախազություն է ներկայացնում խորհրդատվական եզրակացություն։

4. Գլխավոր դատախազը սույն հոդվածի 3-րդ մասով սահմանված խորհրդատվական եզրակացությունը հասցեագրում է Էթիկայի հանձնաժողովին։»

**Հոդված 2.**  Օրենքի 56-րդ հոդվածը լրացնել հետևյալ բովանդակությամբ 4.1-ին մասով․

«1.1 Սույն օրենքի 50.1-րդ հոդվածով սահմանված խորհրդատվական եզրակացության հիման վրա դատախազին կարգապահական պատասխանատվության ենթարկելու առերևույթ հիմքերի առկայության դեպքում էթիկայի հանձնաժողովը իրավունք ունի դատախազի նկատմամբ հարուցելու կարգապահական վարույթ։»:

**Հոդված 3.**  Օրենքի 73-րդ հոդվածի 1-ին մասը լրացնել հետևյալ բովանդակությամբ 16-րդ և 17-րդ կետերով․

«16) Կոռուպցիայի կանխարգելման հանձնաժողովի մասին» օրենքով նախատեսված կարգով սույն օրենսգրքով նախատեսված ժամկետում ներկայացնել բարեվարքության վերաբերյալ հարցաթերթիկ.

17) «Կոռուպցիայի կանխարգելման հանձնաժողովի մասին» օրենքով նախատեսված դեպքերում և կարգով Կոռուպցիայի կանխարգելման հանձնաժողով ներկայացնել բարեվարքության վերաբերյալ ուսումնասիրություն իրականացնելու համար անհրաժեշտ պատշաճ նյութեր և պարզաբանումներ::

 **Հոդված 4.** Սույն օրենքն ուժի մեջ է մտնում բարեվարքության ընթացիկ ոսումնասիրության շրջանակներում դատավորների, դատախազների և քննիչների կողմից բարեվարքության վերաբերյալ հարցաթերթիկի ներկայացման կարգը, բարեվարքության ընթացիկ ուսումնասիրության հարցաթերթիկի ձևանմուշը, լրացման կարգը, հարցաթերթիկում ներառվող տվյալների մանրամասները Կոռուպցիայի կանխարգելման հանձնաժողովի կողմից սահմանելուց հետո՝ տասնօրյա ժամկետում: